Obrazloženje financijskog plana sastoji se od obrazloženja općeg dijela proračuna i obrazloženja posebnog dijela proračuna kako slijedi:

**OBRAZLOŽENJE FINANCIJSKOG PLANA ZA 2025. GODINU**

Djelatnost Osnovne škole „Vladimir Nazor“ Križevci je odgoj i opće obrazovanje djece i mladeži osnovnoškolske dobi (odgoj, naobrazba i skrb o djeci od 6 do 15 godina). Škola obavlja svoju djelatnost na temelju Zakona o ustanovama i prema Zakonu o odgoju i obrazovanju u osnovnoj i srednjoj školi te prema Planu i programu rada Škole i Školskom kurikulumu.

Osnovna škola „Vladimir Nazor“ proračunski je korisnik Grada Križevaca, uvrštena je u Registar proračunskih korisnika pod RKP brojem 8588, prema Pravilniku o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika (NN 128/09,142/14,23/19 i 83/21).

Financijski plan izrađen je sukladno novom Pravilniku o proračunskim klasifikacijama (NN 4/2024) te je uvedena nova organizacijska klasifikacija i nova klasifikacija po izvorima financiranja.

Sukladno proračunskim klasifikacijama, prema djelokrugu rada i postavljenim ciljevima uvrštena je u Proračun Grada Križevaca kako slijedi:

1. Lokacijska klasifikacija: Grad Križevci
2. Organizacijska klasifikacija:

 Razdjel 301 Upravni odjel za odgoj, obrazovanje, kulturu, sport, socijalnu skrb,

 Nacionalne manjine i turizam, Glava 30102 Osnovnoškolsko obrazovanje

1. Programska klasifikacija:

3302 Osnovnoškolsko obrazovanje u OŠ “Vladimir Nazor“ Križevci

1. Ekonomska klasifikacija:

Prihodi i primici te rashodi i izdaci razvrstani su u razrede, skupine, podskupine, odjeljke i osnovne račune prema važećem Računskom planu

1. Funkcijska klasifikacija: 09 Obrazovanje

**A) OBRAZLOŽENJE OPĆEG DIJELA PRORAČUNA**

**OBRAZLOŽENJE PRIHODA I RASHODA, PRIMITAKA I IZDATAKA PRORAČUNA**

**PRIHODI**

**PRIHODI POSLOVANJA (6)**

Ukupni prihodi poslovanja za 2025. godinu planirani su u iznosu 3.429.800,00 eura

Pomoći iz inozemstva i od subjekata unutar općeg proračuna (63)

Pomoći iz inozemstva i od subjekata unutar općeg proračuna planirane su u iznosu 2.909.800,00 eura.

Tekuće pomoći iz državnog proračuna proračunskim korisnicima proračuna odnose se na prihode od Ministarstva za prehranu svih učenika u školskoj kuhinji u iznosu od 130.000,00 eura, za nabavu udžbenika radnog karaktera u iznosu od 35.000,00 eura, za Županijska stručna vijeća u iznosu od 300,00 eura, ostale tekuće donacije 1.500,00 eura, za troškove promidžbe 500,00 eura, za isplate mentorstva učiteljima 1.000,00 eura. Tekuće pomoći iz državnog proračuna u iznosu 2.586.200,00 eura odnose se na plaće, prijevoz i naknade zaposlenicima. Tekuće pomoći iz proračuna koji im nije nadležan odnose se na održavanje županijskih natjecanja u iznosu od 3.000,00 eura.

Kapitalne pomoći iz državnog proračuna u iznosu od 5.500,00 eura odnose se na nabavu udžbenika trajnog karaktera.

Tekuće pomoći iz državnog proračuna temeljem prijenosa EU sredstava u iznosu od 10.000,00 eura odnosi se na projekt Erasmus +.

Tekući prijenosi između proračunskih korisnika istog proračuna temeljem prijenosa EU sredstava u iznosu od 136.800,00 eura odnose se na aktivnosti Pomozimo jedni drugima i Školska shema.

Prihodi od upravnih i administrativnih pristojbi, pristojbi po posebnim propisima i naknada (65)

Prihodi od upravnih i administrativnih pristojbi, pristojbi po posebnim propisima i naknada planirani su u ukupnom iznosu 22.500,00 eura. Sufinanciranje cijene usluge, participacije za školsku kuhinju planirano je u iznosu od 200,00 eura, dok je sufinanciranje cijene usluge produženog boravaka planirano u iznosu od 22.000,00 eura. Prihodi s naslova osiguranja i refundacije štete od osiguravajućih kuća planirani su u iznosu od 300,00 eura.

Prihodi od prodaje proizvoda i robe te pruženih usluga i prihodi od donacija (66)

Prihodi od prodaje proizvoda i robe, pruženih usluga i prihodi od donacija planirani su za 2025. godinu u iznosu 10.000,00 eura. Prihodi od prodanih proizvoda planirani su u iznosu od 2.500,00 eura od prodaje starog papira, trave za košnju, otpada iz školske kuhinje i proizvoda školske zadruge. Prihodi od pruženih usluga planirani su u iznosu od 2.500,00 eura od najma stanova i najma sportske dvorane.

Prihodi od donacija planirani su u iznosu od 5.000,00 eura od fizičkih osoba, neprofitnih organizacija i trgovačkih društava.

Prihodi iz nadležnog proračuna i od HZZO-a temeljem ugovornih obveza (67)

Prihodi iz nadležnog proračuna i od HZZO-a temeljem ugovornih obveza planirani su za 2025. godinu u ukupnom iznosu 487.000,00 eura.

Pomoći izravnanja za decentralizirane funkcije planirane su u iznosu od 220.000,00 eura za financiranje rashoda poslovanja potrebnih za redovan rad škole te 57.000,00 eura za nabavu nefinancijske imovine. Opći prihodi i primici iz nadležnog proračuna planirani su u iznosu od 210.000,00 eura, od toga 123.000,00 eura za financiranje aktivnosti Produženog boravka, 14.500,00 eura za financiranje aktivnosti Pomozimo jedni drugima te 2.500,00 eura za aktivnost Građanskog odgoja. Za preostale rashode potrebne za obavljanje redovne odgojno-obrazovne djelatnosti škole planirano je 70.000,00 eura (prijevoz učenika, prijevoz prehrane na područne škole, troškovi gradskih natjecanja, obilježavanje dana Svetog Nikole i Mednog dana te rashodi za energente te tekuće i investicijsko održavanje školskih zgrada).

**PRIHODI OD PRODAJE NEFINANCIJSKE IMOVINE (7)**

Prihodi od prodaje proizvedene dugotrajne imovine (72)

Prihodi od prodaje proizvedene dugotrajne imovine planirani su u ukupnom iznosu 500,00 eura za 2025. godinu. Radi se o prihodima od prodaje stanova sa stanarskim pravom te od prodaje opreme.

**RASHODI**

**RASHODI POSLOVANJA (3)**

Rashodi poslovanja Osnovne škole Vladimira Nazora planirani su za 2025. godinu u iznosu 3.429.300,00 eura.

Rashodi za zaposlene (31)

Rashodi za zaposlene iznose 2.787.200,00 eura za bruto plaća zaposlenika i ostale rashode za zaposlenika koji se isplaćuju iz državnog proračuna, za plaće i ostale rashode za učiteljice u produženom boravku te za plaće i ostale rashode za devet pomoćnika u nastavi iz aktivnosti Pomozimo jedni drugima.

Materijalni rashodi (32)

Materijalni rashodi iznose 540.750,00 eura koji se odnose na naknade troškova zaposlenima, rashode za materijale i energiju, rashode za usluge i ostale nespomenute rashode poslovanja.

Financijski rashodi (34) planirani su u iznosu od 50,00 eura za ostale zatezne kamate.

Naknade građanima i kućanstvima na temelju osiguranja i druge naknade (37) planirani su u iznosu od 35.000,00 eura za nabavu radnih udžbenika za sve učenike škole.

Ostali rashodi (38) planirani su u iznosu od 1.500,00 eura za ostale tekuće donacije u naravi za nabavu higijenskih potrepština za učenice.

**RASHODI ZA NABAVU NEFINANCIJSKE IMOVINE (4)**

Rashodi za nabavu nefinancijske imovine obuhvaćaju rashode za nabavu proizvedene dugotrajne imovine i rashode za dodatna ulaganja na nefinancijskoj imovini, a za 2025. godinu planirani su u iznosu 65.300 eura.

Rashodi za nabavu proizvedene dugotrajne imovine (42) u iznosu od 29.800,00 eura planirani su za nabavu računala i računalne opreme, uredskog namještaja, strojeva, opreme i knjiga.

Rashodi za dodatna ulaganja na nefinancijskoj imovini (45)

Rashodi za dodatna ulaganja na nefinancijskoj imovini planirani su u iznosu od 35.500,00 eura za izvođenje građevinskih radova na školskim objektima.

**Obrazloženje prenesenog viška ili manjka iz 2024. godine**

Financijski plan za 2025. godinu je uravnotežen i nema prenesenog viška i manjka iz 2024.

**B) OBRAZLOŽENJE POSEBNOG DIJELA FINANCIJSKOG PLANA ZA 2025. GODINU**

Planirani rashodi u okviru programa **3302 Osnovnoškolsko obrazovanje u OŠ Vladimir Nazor Križevci**, raspoređeni su po aktivnostima i izvorima kako slijede:

|  |  |  |
| --- | --- | --- |
| **AKTIVNOST**  | **NAZIV** | **PLAN 2025.** |
| A320201 | RASHODI ZAKONSKOG STANDARDA | 277.000,00 |
| A320202 | RASHODI IZNAD ZAKONSKOG STANDARDA | 2.991.500,00 |
| A320227 | POMOZIMO JEDNI DRUGIMA VII | 145.100,00 |
| A320203 | ŠKOLSKA SHEMA | 6.200,00 |
| T320208 | ERASMUS+ | 10.000,00 |
| **Ukupno** |  | **3.429.800,00** |

 **AKTIVNOST A320201 – RASHODI ZAKONSKOG STANDARDA**

Ukupni rashodi zakonskog standarda planirani za 2025. godinu u iznosu od 277.000,00 eura.

Aktivnost Rashodi zakonskog standarda obuhvaća rashode za decentralizirane funkcije osnovnog školstva koji su posebnim zakonom preneseni na jedinice lokalne i područne (regionalne) samouprave, a financiraju se iz dodatnog udjela u porezu na dohodak i pomoći izravnanja za decentralizirane funkcije. Ovdje su planirani materijalni rashodi (službena putovanja, materijal i energija, usluge tekućeg i investicijskog održavanja i ostali rashodi) financijski rashodi te rashodi za nabavu proizvedene dugotrajne imovine (računala i računalna oprema, uredski namještaj, strojevi, oprema, knjige za knjižnicu) te rashodi za dodatna ulaganja na nefinancijskoj imovini (dodatna ulaganja na građevinskim objektima).

Cilj ove aktivnosti je odgoj i opće obrazovanje djece i mladeži osnovnoškolske dobi (odgoj, naobrazba i skrb o djeci od 6 do 15 godina). Pokazatelj uspješnosti zasnivaju se na broju učenika koji su završili osnovnoškolsko obrazovanje i broju upisanih učenika u prvi razred. Školske godine 2023./2024. nastavu je pohađalo 653 učenika, opći uspjeh učenika na kraju školske godine: 63,41 % odličan, 27,26% vrlo dobar, 9,03 % dobar, 0,15 dovoljan te 0,15% nedovoljan. Osmi razred uspješno je završilo 87 učenika. U školsku godinu 2024./2025. upisano je 652 učenika, od toga u prvi razred 86 učenika. Cilj ove aktivnosti osim općeg obrazovanja djece je dodatna nastava koju polazi 230 učenika, čime je obuhvaćeno 35% učenika.

**AKTIVNOST A320202 – RASHODI IZNAD ZAKONSKOG STANDARDA**

Aktivnost Rashodi iznad zakonskog standarda obuhvaća preostale rashode potrebne za obavljanje redovne odgojno-obrazovne djelatnosti škole - rashode za zaposlene, koji se financiraju iz državnog proračuna, materijalne rashode, rashode za nefinancijsku imovinu i drugo koji se dodatno financiraju iz gradskog proračuna, uplata roditelja, vlastitih prihoda, donacija i drugih izvora.

Opći prihodi i primiciplanirani su za 2025. godinu u iznosu od 195.500,00 eura, uključuju rashode za plaće i ostale rashode zaposlenih u produženom boravku, pomoćnika u nastavi, za građanski odgoj, prijevoz učenika, prijevoz prehrane na područne škole, troškove gradskih natjecanja, darove djeci za Svetog Nikolu, obilježavanje mednog dana, rashode za energente te usluge tekućeg i investicijskog održavanja.

Rashodi od vlastitih prihoda planirani su u iznosu 5.000,00 eura za naknade troškova zaposlenima, rashode za materijal i energiju, ostale nespomenute rashode poslovanja te za računala i računalnu opremu.

Rashodi po posebnim propisimaplanirani u iznosu od 22.500,00 euraobuhvaćaju rashode za materijal i energiju, namirnice za školsku kuhinju sufinanciranu uplatama roditelja, ostale nespomenute rashode poslovanja, računala, uredski namještaj i ostalu opremu.

Rashodi koji se financiraju odprihoda iz drugih proračuna te ostalih subjekata unutar općeg proračunaukupno iznose 2.763,000,00 eura, a najvećim dijelom obuhvaćaju plaće i naknade troškova za zaposlene, namirnice za besplatnu prehranu svih učenika u školskoj kuhinji, radne i trajne udžbenike za sve učenike, knjige za školsku knjižnicu.

Sredstva donacija planirana su u iznosu od 5.000,00 eura, za naknade troškova zaposlenima, rashode za materijal i energiju te rashode za usluge, troše se namjenski od ostvarenih donacija.

Rashodi koji se financiraju iz prihoda od prodaje imovine planirani u iznosu od 500,00 eura za rashode za materijal i energiju, rashode za usluge te za računalnu opremu.

Cilj ove aktivnosti osim općeg obrazovanja djece su izvannastavne aktivnosti koje se provode u 37 različitih područja u kojima je uključeno preko 450 učenika ( 69%) koji redovito sudjeluju na županijskim i državnim natjecanjima iz brojnih područja i postižu odlične rezultate.

U okviru aktivnosti produženog boravka učenika osiguran je boravak šezdesetoro djece prvog i drugog razreda, u vremenu od 7 do 17 sati, prije ili poslije nastave, u dvije smjene u prostorijama produženog boravka pod stručnim vodstvom učiteljica razredne nastave. Cilj ove aktivnosti je osigurati djeci prehranu, pomoć kod pisanja zadaća i učenja te druženje i igru sa ostalom djecom u slobodno vrijeme.

Pokazatelj uspješnosti: produženi boravak uveden je u ožujku 2022., sa dvije zaposlene učiteljice razredne nastave i tridesetoro djece, a taj broj se povećao u 2024. godini na 65 učenika prvih i drugih razreda i četiri učiteljice razredne nastave.

**AKTIVNOST A320227 POMOZIMO JEDNI DRUGIMA VII**

U okviru aktivnosti Pomozimo jedni drugima VII zaposleno je osam pomoćnika u nastavi i jedna stručno komunikacijska posrednica sa ciljem da pomažu učenicima kojima je potrebna pomoć prilikom izvođenja nastave, u školskoj kuhinji, na izletima i ostalim školskim aktivnostima.

U okviru ove aktivnosti planirani su rashodi za zaposlene i materijalni rashodi u ukupnom iznosu od 145.100,00 eura.

**AKTIVNOST 320203 ŠKOLSKA SHEMA**

Aktivnost Školska shema odnosi se na nabavu voća, voćnih sokova, mlijeka i jogurta financiranih EU sredstvima od strane Agencije za plaćanja u poljoprivredi. Cilj ove aktivnosti je osigurati kvalitetniju i zdraviju prehranu djece osnovnoškolske dobi te potaknuti kod djece navike konzumiranja voća, mlijeka i mliječnih proizvoda, za 2025. godinu planiran je iznos od 6.200,00 eura. Pokazatelj uspješnosti je uključenost svih učenika u projekt (652 djece), od prvog do osmog razreda, u matičnoj i područnim školama.

**AKTIVNOST T320208 ERASMUS** +

Planirani rashodi za aktivnost Erasmus+ u 2025. godini iznose 10.000,00 eura zbog odobrenih sredstava za provedbu Erasmus+ projekta za razdoblje 2024/2027. godine. Cilj projekta je implementirati znanja stečena na strukturiranim tečajevima u školski kurikulum kroz izvannastavne aktivnosti i redovnu nastavu. Pokazatelj uspješnosti: projekt se provodi od 2017. godine, provedene su četiri faze, u svakoj je sudjelovalo 10 do 12 učitelja, a u sljedećoj, petoj fazi sudjelovati će 16 učitelja i desetak učenika.

Voditeljica računovodstva Ravnatelj

Gordana Lončarić Igor Brkić